**স্টিভেন রে** (ইংরেজি: Stephen Rea; জন্ম: ৩১ অক্টোবর ১৯৪৬) হলেন একজন আইরিশ অভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেন। তিনি *দ্য ক্রাইং গেম* (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *ভি ফর ভেনডেটা* ও *ব্রেকফাস্ট অন প্লুটো* (২০০৫), *মাইকেল কলিন্স* (১৯৯৬), এবং *ইন্টারভিউ উইথ দ্য ভ্যাম্পায়ার* (১৯৯৪)।

তিনি *ক্রাইম অব দ্য সেঞ্চুরি* মিনি ধারাবাহিকে অভিনয় করে শ্রেষ্ঠ অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। এছাড়া *দ্য শ্যাডো লাইন* টিভি ধারাবাহিকে হুগো ব্লিক চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি বাফটা টিভি পুরস্কারের মনোনয়ন লাভ করেন এবং *দি অনারেবল ওম্যান* টিভি ধারাবাহিকে অভিনয় করে একটি বাফটা টিভি পুরস্কার অর্জন করেন। ২০২০ সালে *দি আইরিশ টাইমস* তাকে আয়ারল্যান্ডের সেরা চলচ্চিত্র অভিনয়শিল্পী তালিকায় ১৪তম স্থান প্রদান করে।

প্রারম্ভিক জীবন
---------------

রে ১৯৪৫ সালের ৩১শে অক্টোবর উত্তর আয়ারল্যান্ডের বেলফাস্টে এক প্রোটেস্ট্যান্ট পরিবারে জন্মগ্রহণ করেন। তার পিতা একজন বাস চালক এবং মাতা একজন গৃহিণী ছিলেন। তিনি কুইন্স ইউনিভার্সিটি বেলফাস্টে ইংরেজি বিষয়ে এবং ডাবলিনের অ্যাবি থিয়েটার স্কুলে নাট্যকলা বিষয়ে অধ্যয়ন করেন।

১৯৭০-এর দশকের শেষভাগে তিনি গ্যাব্রিয়েল বায়ার্ন ও কোম মিনির সাথে ডাবলিনে ফোকাস কোম্পানিতে অভিনয় করতেন।

কর্মজীবন
--------

বেশ কয়েক বছর আয়ারল্যান্ড ও ইংল্যান্ডে মঞ্চে ও টেলিভিশনে অভিনয়ের পর তিনি আইরিশ চলচ্চিত্র নির্মাতা নিল জর্ডানের *দ্য ক্রাইং গেম* (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভের মধ্য দিয়ে আন্তর্জাতিক খ্যাতি অর্জন করেন। এরপর তাকে প্রায়ই জর্ডানের পরিচালিত চলচ্চিত্রে অভিনয় করতে দেখা গেছে। জর্ডানের পরিচালনায় তিনি *ইন্টারভিউ উইথ দ্য ভ্যাম্পায়ার* (১৯৯৪), *মাইকেল কলিন্স* (১৯৯৬), ও *ব্রেকফাস্ট অন প্লুটো* (২০০৫) চলচ্চিত্রে অভিনয় করেন। এছাড়া তার অভিনীত আরেকটি উল্লেখযোগ্য চলচ্চিত্র হল *ভি ফর ভেনডেটা*।

তথ্যসূত্র
---------

1. ↑  টাকার, রিড (২০ জুলাই ২০০৮)। "Q&A STEPHEN REA"। *নিউ ইয়র্ক পোস্ট* (ইংরেজি ভাষায়)। সংগ্রহের তারিখ ৩১ মার্চ ২০১৯।
2. ↑  ক্লার্ক, ডোনাল্ড; ব্র্যাডি, টারা। "The 50 greatest Irish film actors of all time – in order"। *দি আইরিশ টাইমস* (ইংরেজি ভাষায়)। সংগ্রহের তারিখ ১১ জানুয়ারি ২০২১।
3. ↑  "Stephen Rea"। *বায়োগ্রাফি* (ইংরেজি ভাষায়)। এঅ্যান্ডই টেলিভিশন নেটওয়ার্কস। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৯।
4. 1 2  আউল্ড, টিম (২৫ মার্চ ২০১৬)। "Stephen Rea: 'I never wanted to be a polite actor'"। *দ্য ডেইলি টেলিগ্রাফ*। সংগ্রহের তারিখ ১১ জানুয়ারি ২০২১।
5. ↑  "The 65th Academy Awards - 1993" (ইংরেজি ভাষায়)। অস্কার। সংগ্রহের তারিখ ১১ জানুয়ারি ২০২১।
6. ↑  "Film in 1993 - BAFTA Awards"। *বাফটা* (ইংরেজি ভাষায়)। সংগ্রহের তারিখ ১১ জানুয়ারি ২০২১।

বহিঃসংযোগ
---------


উইকিমিডিয়া কমন্সে **স্টিভেন রে** সংক্রান্ত মিডিয়া রয়েছে।

* ইন্টারনেট অফ-ব্রডওয়ে ডেটাবেজে স্টিভেন রে উইকিউপাত্তে এটি সম্পাদনা করুন (ইংরেজি)
* ইন্টারনেট ব্রডওয়ে ডেটাবেজে স্টিভেন রে উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে স্টিভেন রে উইকিউপাত্তে এটি সম্পাদনা করুন (ইংরেজি)
* রটেন টম্যাটোসে স্টিভেন রে (ইংরেজি)


| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
	+ 2
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| অন্যান্য | 
* মিউজিকব্রেইন্‌জ শিল্পী
* সুডক (ফ্রান্স)
	+ ১

 |